ન્યાયતંત્ર અને ધારાસભા ઉપરાંત સંસદીય લોકશાહીમાં વહીવટીતંત્ર ધારાસભાને જવાબદેહ છે. જો કે, હાલના વહીવટીતંત્રએ કાનૂન બનાવવામાં ‘’અવરોધરુપ’’ લાગતી બાબતોમાંથી મુક્તિનો માર્ગ શોધી કાઢ્યો છે. તે બિન-નાણાકીય બાબતોને નાણાકીય બિલ હેઠળ રજૂ કરે છે, જેથી તે રાજ્યસભામાં રોકાય નહીં. એ પણ વાસ્તવિકતા છે કે અગાઉની સરકારે પણ આ જ પદ્ધતિ અપનાવી હતી, એટલા માત્રથી ચૂંટાયેલા પ્રતિનિધિઓના આવા અવિવેકી અભિગમને વાજબી ઠેરવી શકાય નહીં. આપણે એ યાદ રાખવું રહ્યું કે કાયદાની ચોક્કસ જોગવાઈઓ અને કોર્ટના અગાઉના આદેશ છતાં સરકાર ‘’આધાર કાર્ડ’’ લાદી રહી હતી ત્યારે સંસદ અને સુપ્રીમ મૌન રહ્યા હતા.